Nobeta Azadîye 25ê hezîrana 2012î ra nata şaristanê Strasbourgî yê Fransa de seba azadîya Rayberê Şarê Kurdî Abdullah Ocalanî dewam kena. Hewteyê 588. de nobete hetê koma Danimarka ra ameye dewrgirewtene.
Komaya Swêdî ke hewteyê ravîyartî de nobete tepişte, çalakîya nobete no hewte dewrê Sadik Çiftçi, Yaşar Kaya û Îsmaîl Polatî kerd ke Danimarka ra ameyî.
Vervatoxê koma Sadik Çîftçîyî vist vîrî ke xeylêk wexto Rayberê Şarê Kurdî Abdullah Ocalanî ra xebere nîna girewtene û vat şar zaf qesawet keno, ganî cade xebere bêro girewtene. Çalakwanan semedê xurtkerdişê têkoşnî veng da û seba ke hermkarîya sûcanê dewleta tirke keno, PDK şermezar kerd.
